钦定古今图书集成/明伦汇编/闺媛典/第371卷 > 《孔丛子》 > 《𢭏练赋》魏·璀
## 钦定古今图书集成/明伦汇编/闺媛典/第371卷 > 《孔丛子》 > 《𢭏练赋》魏·璀

“细腰杵兮木一枝，女郎砧兮石五彩。”闻后响而已续，
听前声而犹在。夜如何其秋未半，于是拽鲁缟，攘皓
腕。始于摇扬，终于陵乱；四振五振，惊飞雁之两行；六
举七举，遏彩云而一断；隐高阁而如动，度遥城而如
散。夜有露兮秋有风，杵有声兮衣有缝，佳人听兮意
何穷？步逍遥于凉景，畅容与于晴空。黄金钗兮碧云
发，白素巾兮青女月，佳人听兮良未歇。擘长虹而乍
开，凌倒景而将越。是时也，馀响未毕，微影方流，逶迤
洞房，半入宵梦；窈窕闲馆，方增客愁。李都尉以胡笳
动泣，向子期以邻笛增忧。古人独感于听，今者况兼
乎秋。属南昌旧福，东鲁前丘。昇黄绶之堂，论文谢贾；
入素王之庙，捧瑟齐由。愿君无按龙“泉色，谁道明珠
不可投。”